പ്രസവിച്ച ഉടനെ നവജാത ശിശുവിനെ കുളിമുറിയില്വച്ച് കൊലപ്പെടുത്തിയ കേസില് മാതാവിന് അഞ്ചു വര്ഷം കഠിനതടവ് തൃശൂര് : പ്രസവിച്ച ഉടനെ നവജാത ശിശുവിനെ കുളിമുറിയില്വച്ച് കൊലപ്പെടുത്തിയ കേസില് പ്രതിയായ മാതാവ് ഛത്തീസ്ഗഢ് സ്വദേശിനി ജയന്തി ലക്ഡയെ അഞ്ചു വര്ഷം കഠിനതടവിന് തൃശൂര് ഒന്നാം അഡീഷണല് ജില്ലാ ജഡ്ജ് പി.എന്. വിനോദ് ശിക്ഷിച്ചു. 2017 സെ. മൂന്നിനാണ് കേസിനാസ്പദമായ സംഭവം. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം രണ്ടര വര്ഷമായി തൃശൂര് ജില്ലയിലെ ഒരു കോണ്വെന്റില് അടുക്കളജോലിക്കാരിയായി പ്രവര്ത്തിച്ചു വരികയായിരുന്നു പ്രതി. കാമുകനില് നിന്നും ഗര്ഭിണിയാവുകയും തുടര്ന്ന് കോണ്വെന്റിന്റെ ബാത്ത്റൂമില് പ്രസവിക്കുകയും ചെയ്തിരുന്നു. പ്രസവിച്ച വിവരം ആരും അറിയാതിരിക്കാന് കുഞ്ഞിനെ ബാത്ത് റൂമിലുണ്ടായിരുന്ന ബക്കറ്റിലിട്ട് കൊലപ്പെടുത്തി എന്നാണ് കേസ്. കുഞ്ഞിന്റെ മൃതദേഹം കണ്ടതിനെത്തുടര്ന്ന് കോണ്വെന്റിലെ മദര് സൂപ്പീരിയര് പോലീസിലേക്ക് വിവരമറിയിച്ചതിത്തെുടര്ന്നാണ് പോലീസ് കേസ് രജിസ്റ്റര് ചെയ്ത് അന്വേഷണം നടത്തിയത്. കേസില് പ്രോസിക്യൂഷന് ഭാഗത്തുനിന്നും 25 സാക്ഷികളെ വിസ്തരിക്കുകയും ഡി.എന്.എ. ടെസ്റ്റ് അടക്കമുള്ള ശാസ്ത്രീയ തെളിവുകള് ഉള്പ്പെടെ 27 രേഖകളും തൊണ്ടി മുതലുകളും ഹാജരാക്കുകയും ചെയ്തിരുന്നു. പ്രതിയും പ്രധാന സാക്ഷികളും മലയാളികളല്ലാത്തതിനാല് ഇവരുടെ ഭാഷയില് പ്രാവീണ്യമുള്ള പരിഭാഷകനെ പ്രോസിക്യൂഷന് ഭാഗത്തുനിന്നും ഹാജരാക്കിയാണ് സാക്ഷിവിസ്താരം നടത്തിയത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read വടക്കുംനാഥ ക്ഷേത്ര മൈതാനിയില് മാലിന്യം കൊണ്ടിടുന്നത് വിലക്കി കരുവന്നൂര് സഹകരണബാങ്ക്തട്ടിപ്പ് : നാലാം പ്രതിയുടെ മുന്കൂര് ജാമ്യാപേക്ഷ തള്ളി 2000 ലിറ്റര് ഡീസല് പിടികൂടിയ സംഭവം : പോലീസ് അന്വേഷണം വഴി മുട്ടി ദൃക്സാക്ഷികളില്ലാതിരുന്ന കേസില് സാഹചര്യത്തെളിവുകള് കോര്ത്തിണക്കിയാണ് പ്രോസിക്യൂഷന് പ്രതിക്കെതിരേയുള്ള വാദങ്ങള് തെളിയിച്ചത്. കേസില് പ്രോസിക്യൂഷനുവേണ്ടി പബ്ലിക്ക് പ്രോസിക്യൂട്ടര് അഡ്വ. കെ.ബി. സുനില്കുമാര്, സ്പെഷല് പബ്ലിക്ക് പ്രോസിക്യൂട്ടര് ലിജി മധു എന്നിവര് ഹാജരായി.